གཡང་མོ་སྐྱིད།མོ།བོད་རིགས།ལོའི་ཟླཔར་སྐྱེས།ཀྲུང་གོའི་དམངས་གཙོའི་མནའ་འབྲེལ་མཐུན་ཚོགས་ཀྱི་ཁོངས་མི་དང་།ཀྲུང་གུང་གྲ་སྒྲིག་ཏང་ཡོན།མཚོ་སྔོན་ཞིང་ཆེན་ཟི་ལིང་གྲོང་ཁྱེར་རྟ་ཐང་ཧུའེ་རིགས་ཧོར་རིགས་རང་སྐྱོང་རྫོང་གི་སློབ་འབྲིང་གཉིས་པའི་དགེ་རྒན་རེད།མདོ་དབུས་མཐོ་སྒང་གི་སློབ་གསོའི་བྱ་གཞག་ལ་གཞོལ་ཞིང་།སྔ་གཞུག་ཏུ་སློབ་བུ་དཀའ་ངལ་ཅན་དང་གནད་དོན་ཡོད་པའི་སློབ་མ་རང་ཁྱིམ་དུ་བསུས་ནས་ཁྱིམ་ཚང་གི་དྲོད་སྐྱིད་དང་བརྩེ་བ་སྦྱིན་ཏེ།སློབ་ཆེན་གྱི་སྡིངས་ཆར་འགྲིམ་པར་ལམ་སྟོན་མཛད་པས།སློབ་མ་ཀུན་གྱིས་མོ་ལཨ་མ་གཡངངམཨ་མ་མོ་སྐྱིདཅེས་འབོད།མོས་ཀུན་སྤྱོད་སློབ་གསོར་ཧ་ཅང་མཐོང་ཆེན་བྱས་ཏེ།ལྕག་གཅིག་སྒྲིག་ལམཞེས་པའི་ཞིབ་དཔྱད་བྱེད་ཐབས་ཤིག་གསར་དུ་བཏོད་ཅིང་།ཞིང་ཆེན་དང་གྲོང་ཁྱེར་རྫོང་ཁག་རིམ་པའི་སྒྲོག་འགྲེལ་ཚོགས་པའི་འོས་འགན་སྒྲོལ་འགྲེལ་པའི་འགན་ཁུར་ནས།སྤྱི་ཚོགས་རིང་ལུགས་ཀྱི་ལྟེ་བའི་རིན་ཐང་ལྟ་བ་བརྒྱུད་སྒྲོག་བྱས།མོས་ཀུན་སྤྱོད་སྐྱེད་སྲིང་ལས་དོན་ཁང་ལ་གཙོ་སྐྱོང་མཛད་ནསཀུན་སྤྱོད་དཔེ་སྟོནཅན་གྱི་དགེ་རྒན་གདན་ཞུས་ནས་འཛིན་གྲྭར་ཟུར་ཁྲིད་དང་།དགེ་རྒན་གྱི་ཀུན་སྤྱོད་དང་སློབ་མའི་ཀུན་སྤྱོད་ཕྱོགས་ཀྱི་སློབ་གསོ་སྤེལ་བས།རྟ་ཐང་གི་ཁྱད་ཆོས་ལྡན་པའི་ཀུན་སྤྱོད་ཀྱི་སློབ་གསོ་བྱེད་སྟངས་ཤིག་ཆགས།མོས་སྤྱི་ཚོགས་ཀྱི་འགན་འཁྲི་ལག་ཏུ་ལེན་སྤོབས་ཤིང་།དོན་རྐྱེན་བྱུང་བ་དང་།སྙུང་ནད་ཕོག་པ།གློ་བུར་བའི་དོན་རྐྱེན་བྱུང་བའི་སློབ་མ་རྣམས་ལ་སྨན་བཅོས་ཀྱི་འགྲོ་གྲོན་བསྡུ་རུབ་ཀྱིས་རོགས་བྱས་མྱོང་།སྔོན་རྒྱལ་ཡོངས་ཀྱི་གསུམ་བརྒྱད་དར་དམར་པའི་མཚན་སྙན་དང་།ཀྲུང་གོའི་ན་ཆུང་བྱིས་པའི་ཐེབས་རྩ་ཚོགས་པའི་འགྱུར་མེད་བྱམས་བརྩེའི་མིག་དཔེ་མི་སྣཞེས་པའི་མཚན་སྙན་ཐོབ་མྱོང་ཡོད་པ་རེད།